Document ID: /roh_data/filtered/fineweb-2-filterrobots_roh.jsonl.gz/49189

In dals gronds a Lavin
- Venderdi, 11.12.2015, 13:34
Quai schon per la 3 giada, per l’emprima dentant solo. Quai saja anc ina giada tut insatge auter di la suprastanta e responsabla per il program da La Vouta Anna Serarda Campell. Sche in riva da persvader 2 giadas 40 minutas solo sin sia battaria vul quai dir insatge, uschè Campell.
Lucas Niggli è naschì en l’Africa e lura turna in Svizra nua ch’el ha cumenzà da sunar baud en furmaziuns d’instruments da batter. Adina sin sia atgna via è el daventà in dals musicants ils pli renumnads en la scena. La musica ch’el fa è fitg versada ed el daventa in cun sia battaria. Mo schon per vesair quai sa rendia ina visita al concert manegia Anna Serarda Campell. La musica che Lucas Niggli porscha na excluda ad nagin.